ประกาศกระทรวงมหาดไทยเรื่อง การยกเว้นข้อห้ามมิให้คนต่างด้าวเข้ามาอยู่ในราชอาณาจักรเป็นการเฉพาะเพื่อการทำงานสำหรับคนต่างด้าวสัญชาติกัมพูชา ลาว และเมียนมาซึ่งได้รับอนุญาตให้เข้ามาทำงานในราชอาณาจักรตามบันทึกความเข้าใจว่าด้วยความร่วมมือด้านแรงงานภายใต้สถานการณ์การแพร่ระบาดของโรคติดเชื้อไวรัสโคโรนา2019[๑] ตามที่ประกาศกระทรวงมหาดไทยเรื่อง การยกเว้นข้อห้ามมิให้คนต่างด้าวเข้ามา ในราชอาณาจักร เป็นการเฉพาะ สำหรับคนต่างด้าวสัญชาติพม่าลาว และกัมพูชา ลงวันที่ ๑ มีนาคม พ.ศ. ๒๕๔๙ กำหนดให้คนต่างด้าวสัญชาติพม่า ลาว และกัมพูชาซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยคนเข้าเมืองภายใต้บันทึกความเข้าใจว่าด้วยความร่วมมือด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชารัฐบาลแห่งสาธารณรัฐประชาธิปไตยประชาชนลาว และรัฐบาลแห่งสาธารณรัฐแห่งสหภาพเมียนมาได้รับอนุญาตให้อยู่ในราชอาณาจักรเพื่อทำงานเป็นระยะเวลา ๒ ปี และเมื่อคนต่างด้าวดังกล่าวอยู่ในราชอาณาจักรครบกำหนดระยะเวลาการอนุญาตแล้วหากประสงค์จะอยู่ในราชอาณาจักรต่อไปอีกเพื่อทำงาน ให้มีสิทธิขออยู่ในราชอาณาจักรได้อีกครั้งเดียวเป็นระยะเวลาไม่เกิน ๒ ปี นั้น แต่จากสถานการณ์การแพร่ระบาดของโรคติดเชื้อไวรัสโคโรนา2019 หรือโรคโควิด 19 ที่เกิดขึ้นทั่วโลกยังคงมีความรุนแรงอย่างต่อเนื่องโดยเฉพาะในประเทศต้นทางที่สำคัญในการจัดส่งคนต่างด้าวเข้ามาทำงานในราชอาณาจักรจึงมีความจำเป็นต้องยกเว้นให้คนต่างด้าวซึ่งครบกำหนดระยะเวลาการอนุญาตดังกล่าวที่ประสงค์จะทำงานสามารถขออยู่ในราชอาณาจักรต่อไปได้ เพื่อเป็นการลดความเสี่ยงจากการแพร่ระบาดของโรคติดเชื้อไวรัสโคโรนา2019 รวมถึงเสริมสร้างความเข้มแข็งให้กับระบบเศรษฐกิจในระยะฟื้นฟูประเทศ ตลอดจนการคุ้มครองสิทธิของคนต่างด้าวที่จะได้อยู่ในราชอาณาจักรเพื่อทำงานได้อย่างถูกต้องตามกฎหมายต่อไปอาศัยอำนาจตามความในมาตรา ๕ วรรคหนึ่ง แห่งพระราชบัญญัติคนเข้าเมืองพ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจลงวันที่ ๑๐ กรกฎาคม พุทธศักราช ๒๕๕๗ และมาตรา ๑๗ แห่งพระราชบัญญัติคนเข้าเมือง พ.ศ.๒๕๒๒ นายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรีเมื่อวันที่ ๑๐พฤศจิกายน พ.ศ. ๒๕๖๓ ออกประกาศไว้ ดังต่อไปนี้ข้อ๑ คนต่างด้าว ตามประกาศนี้ หมายถึง คนต่างด้าวสัญชาติกัมพูชาลาว และเมียนมา ซึ่งได้รับอนุญาตให้เข้ามาทำงานในราชอาณาจักรตามกฎหมายว่าด้วยคนเข้าเมืองภายใต้บันทึกความเข้าใจว่าด้วยความร่วมมือด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชารัฐบาลแห่งสาธารณรัฐประชาธิปไตยประชาชนลาว และรัฐบาลแห่งสาธารณรัฐแห่งสหภาพเมียนมาโดยได้รับการอนุญาตให้อยู่ในราชอาณาจักรเป็นการชั่วคราวเพื่อทำงานครบกำหนดระยะเวลา ๔ ปี ตามประกาศกระทรวงมหาดไทย เรื่องการยกเว้นข้อห้ามมิให้คนต่างด้าวเข้ามาในราชอาณาจักร เป็นการเฉพาะ สำหรับคนต่างด้าวสัญชาติพม่าลาว และกัมพูชา ลงวันที่ ๑ มีนาคม พ.ศ. ๒๕๔๙ ที่ระยะเวลาการอนุญาตให้อยู่ในราชอาณาจักรสิ้นสุดลงตั้งแต่วันที่๑ พฤศจิกายน พ.ศ. ๒๕๖๓ ถึงวันที่ ๓๑ ธันวาคม พ.ศ. ๒๕๖๔ และถือหนังสือเดินทางหรือเอกสารใช้แทนหนังสือเดินทางที่มีอายุใช้ได้ข้อ๒ ให้คนต่างด้าวตามข้อ ๑ ที่ประสงค์จะทำงานในราชอาณาจักรต่อไปมีสิทธิขออยู่ในราชอาณาจักรเป็นการชั่วคราวเพื่อทำงานได้อีกไม่เกิน ๒ ปี ตามกฎหมายว่าด้วยการบริหารจัดการการทำงานของคนต่างด้าวโดยมิให้นำข้อ ๓ แห่งประกาศกระทรวงมหาดไทย เรื่อง การยกเว้น ข้อห้ามมิให้คนต่างด้าวเข้ามาในราชอาณาจักรเป็นการเฉพาะ สำหรับคนต่างด้าวสัญชาติพม่า ลาว และกัมพูชา ลงวันที่ ๑ มีนาคม พ.ศ. ๒๕๔๙มาใช้บังคับข้อ๓ มิให้นำมาตรา ๕๔ แห่งพระราชบัญญัติคนเข้าเมืองพ.ศ. ๒๕๒๒ และคำสั่งรัฐมนตรีว่าการกระทรวงมหาดไทย ที่ ๑/๒๕๕๘ เรื่อง การไม่อนุญาตให้คนต่างด้าวบางจำพวกเข้ามาในราชอาณาจักรลงวันที่ ๒๗ พฤศจิกายน พ.ศ. ๒๕๕๘ มาบังคับใช้แก่คนต่างด้าวตามข้อ ๑ ซึ่งระยะเวลาการอนุญาตให้อยู่ในราชอาณาจักรสิ้นสุดตั้งแต่วันที่ ๑ พฤศจิกายน พ.ศ. ๒๕๖๓ ถึงวันที่ ๓๐ พฤศจิกายน พ.ศ. ๒๕๖๓ข้อ๔ ให้พนักงานเจ้าหน้าที่ตรวจคนเข้าเมืองตรวจอนุญาตให้คนต่างด้าวที่ดำเนินการตามข้อ๒ อยู่ในราชอาณาจักรต่อไปเพื่อทำงานเป็นระยะเวลาไม่เกิน ๑ ปี เมื่อคนต่างด้าวดังกล่าวอยู่ในราชอาณาจักรครบกำหนดระยะเวลาที่อนุญาตแล้วหากประสงค์จะอยู่ในราชอาณาจักรต่อไปอีกเพื่อการทำงาน ให้ขออนุญาตอยู่ในราชอาณาจักรได้อีกเป็นระยะเวลาไม่เกิน๑ ปีทั้งนี้ตั้งแต่วันที่ ๑ พฤศจิกายน พ.ศ. ๒๕๖๓ เป็นต้นไปประกาศ ณวันที่ ๑๗ พฤศจิกายน พ.ศ. ๒๕๖๓พลเอก ประยุทธ์จันทร์โอชานายกรัฐมนตรีพลเอก อนุพงษ์เผ่าจินดารัฐมนตรีว่าการกระทรวงมหาดไทยวิวรรธน์/ธนบดี/จัดทำ๒๘ธันวาคม ๒๕๖๓ปริญสินีย์/ตรวจ๓กุมภาพันธ์ ๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๒๗๒ ง/หน้า ๕/๑๘ พฤศจิกายน ๒๕๖๓